AXUDAS MUNICIPAIS DESTINADAS Ó APOIO Á NATALIDADE NO CONCELLO DE MEAÑO 2023
ADMINISTRACIÓN LOCAL — Municipal — Meaño (Subvencións e axudas, 20/11/2023)

A Lei 7/1985, do 2 de abril Reguladora da Bases do Réxime Local, define ao Municipio como a entidade básica da organización territorial do Estado, que ten personalidade xurídica propia e plena capacidade para o cumprimento dos seus fins; sendo os seus elementos o territorio, a poboación e a organización. O descenso do índice de natalidade é un feito xeneralizado en Galicia e, sendo máis acusado no rural. O Concello de Meaño, non é alleo a este problema e a necesidade de solucións, xa que, son as persoas o principal valor dunha comunidade, a poboación un elemento do municipio e as familias o núcleo no que se asenta a sociedade. Por iso, decidiuse establecer esta medida de fomento encamiñada a apoiar a natalidade. Unha medida de apoio que atopa o seu fundamento na lóxica necesidade de que, sendo a natalidade un beneficio para todos, é lexítimo axudar as nais e pais a soportar as indubidables cargas materiais que se ocasionan, sobre todo nos primeiros meses de vida dunha/un nena/o. Trátase así de remover os obstáculos que entorpecen a propia vontade das parellas de elixir a dimensión da súa familia, de conseguir que a decisión de ter ou adoptar unha/un filla/o dependa unicamente das conviccións ou desexos persoais, non de causas alleas ás mesmas. Co obxectivo último de fomentar a natalidade e co inmediato de apoiar ás familias de Meaño, na medida dos recursos dos que dispón este Concello, preténdese axudar ás familias que teñan fillas/os, por nacemento, tutela ou adopción mediante a posta en marcha das presentes Bases o mesmo tempo que se pretende fixar a poboación no termo municipal de Meaño e evitar a caída na natalidade e o progresivo envellecemento da poboación que se ven sufrindo. Por outra banda, a Constitución española de 1978 consagra, no seu artigo 39, o deber dos poderes públicos de asegurar a protección social, económica e xurídica da familia. O Estatuto de Autonomía de Galicia lexitima a actuación lexislativa da Comunidade Autónoma no eido da protección da familia, infancia e adolescencia, nos títulos competenciais xenéricos de asistencia social e de promoción do desenvolvemento comunitario, artigo 27. Xa mais especificamente no eido da normativa sectorial, a Lei 13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador e principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación socio-laboral e habilita expresamente ós concellos para conceder axudas económicas destinadas a apoiar o coidado dos menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. Por todo isto, convócanse as axudas municipais de fomento da natalidade, no marco xurídico definido pola Lei 9/2007, do 13 de xuño, de subvencións de Galicia, os preceptos básicos da Lei 38/2003, do 17 de novembro, xeral de subvencións, o Real Decreto 887/2006, do 21 de xullo, polo que se aproba o Regulamento da Lei 38/2003, as Bases de execución do orzamento municipal, e a demais normativa de aplicación. É obxecto das presentes bases regular a convocatoria pública, por parte do Concello de Meaño, para a tramitación e concesión de axudas económicas por nacemento, tutela ou adopción de filla/o; coa finalidade de fomentar a natalidade no Concello de Meaño. Polo tanto, o obxecto das presentes bases é a concesión de axudas para sufragar parcialmente os custos derivados do nacemento e/ou adopción das nenas e dos nenos empadroados no Concello de Meaño, no período comprendido do 01-12-2022 a 30-11-2023. Concederase unha axuda por cada fillo/a nados no período comprendido entre o 01-12-2022 a 30-11-2023. Serán beneficiarias/os destas axudas as nais ou pais que teñan, tutelen ou adopten unha/un filla/o e cumpran os seguintes requisitos: 1. As nais/pais solicitantes deberán estar empadroados no concello de Meaño no intre da solicitude, e polo menos un deles cunha antelación mínima dun ano á data do parto, tutela ou adopción. Así mesmo, poderá presentar a solicitude durante o período de xestación, dispoñendo de 10 naturais dende a data de remate de prazo de presentación de solicitudes para presentar a documentación pendente. Se o último día do prazo fose inhábil, entenderase prorrogado ó primeiro día hábil seguinte. No suposto de presentar a solicitude durante o período de xestación e con carácter previo ó nacemento, deberá presentarse un certificado/informe médico acreditativo do estado de xestación donde conste a data probable de parto 2. As/os nenas/os nadas/os, tuteladas/os ou adoptadas/os, causantes destas axudas deberán estar inscritos no padrón municipal de habitantes do Concello de Meaño ou cursada a alta e convivir coa/o solicitante, na data de solicitude.3. A nai e pai deberán comprometerse a seguir empadroados no concello de Meaño, tanto eles como os fillos causantes das axudas, por un período de 2 anos a contar desde o día seguinte ao nacemento, tutela ou adopción. O empadroamento suporá a residencia efectiva, polo que tanto as/os beneficiarias/os como as/os fillas/os, deberán vivir habitualmente en calquera das parroquias do Concello de Meaño. Esta circunstancia poderá ser comprobada en calquera momento polo concello.4. Que a renda per cápita da unidade familiar, sumada a base impoñible xeral e a base impoñible do aforro, da declaración do IRPF do ano 2022 non supere os 13.500€ No caso de non presentar declaración de IRPF teranse en conta os ingresos netos de todos os membros computables da unidade familiar, debendo achegar un certificado negativo de renda no que figuren as imputacións de rendas que lle constan a axencia tributaria. CÁLCULO DA RENDA FAMILIAR: calcularase sumando as rendas de todos os membros computables da unidade familiar. Serán membros computables da unidade familiar, a efectos do calculo da renda familiar os seguintes: 5. Estar ao corrente por todos os conceptos nas obrigas tributarias co Concello de Meaño.6. Atoparse ao corrente no cumprimento das obrigas tributarias coa facenda estatal, autonómica e coa Seguridade Social.7. Non ter pendente de xustificación ningunha axuda concedida polo concello de Meaño no exercicio anterior, ou ter desistido de forma motivada e por escrito.8. Someterse ás actividades de control realizadas por parte do Concello para comprobar a veracidade dos actos consignados na documentación presentada, así como do cumprimento dos requisitos para a percepción da axuda e colaborar co Concello en ditas actuacións.9. Comunicar ó Concello calquera modificación nas circunstancias esixidas para a concesión desta axuda.10. Non estar incursos en ningunha das circunstancias que recolle o artigo 10 da Lei 9/07, de 13 de xuño, de Subvencións de Galicia. A axuda consistirá nun pagamento único por nacemento ou adopción de filla/o no período de que vai do 1 de decembro de 2022 ó 30 de novembro de 2023. O importe das axudas ás que se poderá acceder consistirán nunha cantidade fixa segundo a seguinte clasificación: No caso de partos, tutelas ou adopcións múltiples ás cantidades anteriores incrementaranse en 50 euros por neno/a obxecto da axuda. No caso de nacementos ou adopcións de fillos con algunha discapacidade recoñecida nun grao igual ou superior ó 33% ou recoñecemento da situación de dependencia a cantidade incrementarse en 75 € por neno/a. No suposto de fillas/os de anteriores parellas, estes terase en conta para determinar o nº de orde, do fillo/a, unicamente no caso de que ditas fillas/os estean empadroados e convivan con eles. As axudas previstas nesta convocatoria financiaranse con cargo á aplicación orzamentaria 231.48002 do orzamento municipal para o ano 2022, ata un total de 5.000,00 euros. De resultar suficiente o crédito previsto no Base 4ª concederanse axudas a todas as persoas solicitantes que cumpran os requisitos, segundo a contía establecida na Base 3ª. De non resultar suficiente o crédito consignado para estas axudas concederanse, por orde crecente da renda per cápita da unidade familiar ata esgotar o crédito orzamentario. En caso de coincidencia do importe de rendas e o esgotamento do crédito orzamentario destinado para esta finalidade terase en conta a orde de presentación de solicitudes. De quedar crédito dispoñible na aplicación orzamentaria, procederase a efectuar unha segunda ronda de valoración na que se ampliará a contía en 50 euros por menor. Para tal efecto terase en conta a renda per cápita da unidade familiar por orde crecente (de menor a maior contía), determinando o límite de concesión de axudas a existencia de crédito dispoñible. As solicitudes das axudas reguladas na presente convocatoria, cubertas no modelo normalizado habilitado para tal fin (ANEXO I) presentaranse no Rexistro Xeral do Concello de Meaño, ou por calquera dos medios previstos no artigo 16 la Lei 39/2015, de 1 de outubro de Procedemento Administrativo Común das Administracións Públicas. As solicitudes deberán ir acompañadas, da seguinte documentación (en orixinal ou copia compulsada): O prazo para a presentación de solicitude iniciarase ó día seguinte ó da publicación do extracto da convocatoria no Boletín Oficial da Provincia de Pontevedra rematando o 30 de novembro de 2023. Se o último día do prazo fose inhábil, entenderase prorrogado ó primeiro día hábil seguinte. A presentación da solicitude implicará que se autoriza ao Concello para o tratamento automatizado de todos os documentos contidos nela. As solicitudes presentadas fóra do prazo anteriormente establecido non serán admitidas nesta convocatoria. De acordo co establecido no artigo 68 da Lei 39/2015, de 1 de outubro de Procedemento Administrativo Común das Administracións Públicas, para aquelas solicitudes que non estean correctamente cubertas ou non acheguen os documentos establecidos nas presentes bases preceptivos, o Concello requirirá a persoa interesada para que, nun prazo de dez días hábiles, emende as faltas ou remita os documentos preceptivos. De non facelo, considerarase desistida a súa petición e arquivarase o expediente nos termos previstos na citada lei. Recibidas as solicitudes procederase a súa tramitación. O procedemento será instruído pola informadora xuvenil e/ou educadora familiar, ou na súa ausencia o empregado público que a Alcaldía propuxera, que realizarán de oficio cantas actuacións estime necesarias para o coñecemento e comprobación dos datos así coma os requirimentos de subsanación de deficiencias da documentación. Comprobado que os solicitantes cumpren os requisitos esixidos nestas bases e que se achega a documentación requirida darase traslado dos expedientes de solicitude ao departamento de servizos sociais para a súa avaliación, segundo os criterios regulados na base 5 e formulación de proposta provisional de concesión. Avaliadas as solicitudes, os expedientes serán elevados a Comisión Informativa Permanente de Asuntos Sociais, que formulará proposta de resolución, que conterá todos/as os/as solicitantes que participan na convocatoria e no sentido que proceda (concedida, denegada e importe): 1. Concedidas: reseñarase o importe da axuda individual de cada beneficiario/a; tendo en conta que o importe total das mesmas non pode superar o crédito consignado.2. Denegadas: farase constar algúns dos seguinte motivos: A Xunta de Goberno Local, coa proposta da Comisión Informativa Permanente de Asuntos Sociais e Igualdade, acordará a concesión definitiva das axudas con cargo á aplicación orzamentaria sinalada na Base 4. O acordo de concesión non terá obrigatoriamente que distribuír a totalidade do crédito. O prazo máximo para resolver e notificar o procedemento será o 31 de decembro do ano 2023. As persoas interesadas poderán entender desestimadas as solicitudes, por silencio administrativo, se transcorrido dito prazo non se dita resolución expresa. A notificación da resolución realizarase de acordo co previsto nos artigos 40 e seguintes da Lei 39/2015, de 1 de outubro de Procedemento Administrativo Común das Administracións Públicas. Contra o acordo de resolución, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ó da súa notificación de acordo co establecido no artigo 124.1 da Lei 39/2015, de 1 de outubro de Procedemento Administrativo Común das Administracións Públicas ou ben directamente recurso contencioso-administrativo ante o Xulgado Contencioso Administrativo de Pontevedra do prazo de dous meses contados dende o día seguinte ó da súa notificación, conforme ós artigos 8.1 y 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 124.2 da citada Lei 39/2015, de 1 de outubro de Procedemento Administrativo Común das Administracións Públicas, entendéndose desestimado o recurso de reposición polo transcurso do mencionado prazo sen resolución expresa notificada, podendo entón os interesados interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 y 4 de la 29/98. A relación definitiva das persoas beneficiarias das axudas publicarase no Boletín Oficial da Provincia de Pontevedra, de conformidade co establecido no artigo 45 da Lei 39/20215, de 1 de outubro, do Procedemento Administrativo Común das Administracións Públicas. Así mesmo será obxecto de publicidade a través da páxina web do Concello de Meaño e comunicadas a Base Nacional de Subvencións consonte ao disposto no artigo 20 da Lei 38/2003 xeral de subvencións. Os beneficiarios destas axudas quedan obrigados a: O incumprimento dalgunha destas obrigas poderase resolver coa suspensión do pagamento da subvención ou co seu reintegro. O pagamento farase efectivo mediante transferencia bancaria no número de conta bancaria indicado polo/a solicitante, e farase efectivo no prazo de quince días dende a data da resolución na que se outorgue a subvención. Procederá o reintegro, total ou parcial, da axuda percibida, xunto cos xuros de demora: A axuda económica regulada nas presentes bases será compatible con calquera outra establecida tanto polas administracións públicas ou calquera dos seus organismos, entes ou sociedades, así como por calquera entidade privada. Estas bases reguladoras publicaranse no Boletín Oficial da Provincia de Pontevedra (BOPP) e remitirase a convocatoria á Base Nacional de Subvencións (BDNS), de conformidade co previsto nos artigos 17.3. b) e 20.8) da LXS, que será quen lle dea traslado ao BOPP do extracto desta convocatoria, sen prexuízo da súa inserción na páxina web e no taboleiro de anuncios do Concello. Os datos de carácter persoal obtidos neste procedemento serán obxecto de tratamento polo Concello de Meaño, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. As axudas concedidas ao abeiro desta convocatoria teñen a natureza xurídica de subvencións, de acordo cos criterios establecidos na Lei 38/2003, de 17 de novembro, xeral de subvencións. O seu réxime xurídico axústase ao disposto nestas bases, na Lei 38/2003, de 17 de novembro, xeral de subvencións e no seu Regulamento (Real Decreto 887/2006, do 21 de xullo); na lei 9/2007 de Subvencións de Galicia; na Lei 7/1985, do 2 de abril, reguladora das Bases do Réxime Local; na Lei 39/2015, de 1 de outubro, do Procedemento Administrativo Común das Administracións Públicas, nas Bases de execución do Orzamento e demais normativa aplicable. En todo o non previsto nestas bases, aplicarase o disposto nas Bases de execución do orzamento xeral 2022 do Concello de Meaño, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 do 21 de xullo polo que se aproba o regulamento da Lei xeral de subvencións, Lei 9/2007 de subvencións de Galicia e demais normativa de réxime local aplicable.” En Meaño, o alcalde Carlos Vieitez Fernández. Documento asinado e datado dixitalmente ao marxe.